ddrg/super_eurlex huggingface dataset:
(5)

19. aprillil 2013 avaldati Euroopa Liidu Teatajas määruse (EÜ) nr 1/2003 artikli 27 lõike 4 kohane teatis, milles esitati juhtumi ja kohustuste kokkuvõte ning kutsuti huvitatud kolmandaid isikuid üles esitama märkusi nimetatud kohustuste kohta ühe kuu jooksul pärast teatise avaldamist (7). Asjaomaseid märkusi ei ole esitatud. Seetõttu leidis komisjon, et nelja kirjastaja ja ettevõtja Apple suhtes algatatud menetluse esimese osa kohustused on piisavad selleks, et kõrvaldada tuvastatud konkurentsiprobleemid.
34.

Euroopa andmekaitseinspektor rõhutab, et ettevõtjad, liikmesriigid ja komisjon peaksid asjakohaselt arvestama andmekaitsenõudeid, kui nad rakendavad e-tervise valdkonna algatusi. Euroopa andmekaitseinspektor: — rõhutab, et e-tervise ja heaolu valdkonna info- ja kommunikatsioonitehnoloogiaga seoses töödeldavad isikuandmed on sageli seotud terviseandmetega, mis nõuavad paremat andmekaitset, ning juhib tähelepanu, et vastutavatele ja volitatud töötlejatele on seda käsitlevad suunised juba olemas; — märgib, et teatises ei viidata praegusele, direktiividega 95/46/EÜ ja 2002/58/EÜ kehtestatud andmekaitse õigusraamistikule, mis hõlmab asjakohaseid kohaldatavaid andmekaitsepõhimõtteid, ning tuletab komisjonile meelde, et neid eeskirju tuleb järgida kõikide lühiajalises ja keskpikas perspektiivis võetavate meetmete korral kuni kavandatava muudetud andmekaitsemääruse jõustumiseni; — nendib, et teatises ei ole selgitatud andmesubjekti e-tervise valdkonnaga seotud andmetega tutvumise ja teabe saamise õiguste olulisust, mille tõttu julgustab ta komisjoni pöörama e-tervise valdkonnaga tegelevate vastutavate töötajate tähelepanu asjaolule, et inimestele tuleb anda selget teavet isikuandmete töötlemise kohta e-tervise rakendustes; — märgib, et teatises ei ole rõhutatud praeguses õigusraamistikus tehtavaid e-tervise töötlustoiminguid käsitlevate suuniste olemasolu ega viidatud konkreetselt asjakohastele dokumentidele, ja soovitab komisjonil selliste suuniste koostamisel konsulteerida andmekaitseinspektoriga ning artikli 29 töörühmaga, kus on esindatud Euroopa Liidu liikmesriikide andmekaitseasutused; — soovitab komisjonil enne m-tervise ning tervishoiu ja heaolu valdkonnaga seotud mobiilirakenduste suhtes kohaldatavat Euroopa Liidu raamistikku käsitleva rohelise raamatu vastuvõtmist endaga andmekaitseinspektoriga; — märgib, et andmekaeve mitteanonüümsetest terviseandmetest on lubatud üksnes väga piiratud asjaoludel ning eeldusel, et täiel määral arvestatakse andmekaitsenõudeid, ning julgustab komisjoni juhtima sellele vastutavate töötlejate tähelepanu; — rõhutab, et profiile tohib koostada üksnes väga piiratud asjaoludel ning eeldusel, et järgitakse rangeid andmekaitsenõudeid (nt kavandatava andmekaitsemääruse artiklis 20 sätestatud nõudeid), ning julgustab komisjoni seda olulist kohustust meelde tuletama vastutavatele töötajatele; — tuletab komisjonile meelde, et mi tahes edasises tegevuses, millega teemat teadvustatakse ning toetatakse kasutajate oskusi ja teadmisi, tuleb asjakohasel viisil arvestada andmekaitse põhimõtteid; — soovitab komisjonil enne edasist tegevust hinnata e-tervise mõju andmekaitsele koosvõime ühtse Euroopa raamistiku väljatöötamise kontekstis; — palub tungivalt komisjonil kaaluda terviselugude koosvõime uurimisel Euroopa Liidu tasandi seadusandlikke algatusi, sest tema arvates tuleks koosvõime saavutamisel kasuks tugev õiguslik alus, mis sisaldaks konkreetseid andmekaitsemeetmeid.
2.

Euroopa andmekaitseinspektoril on hea meel, et komisjon temaga konsulteerib ning et kavandatava õigusakti põhjendustes on viidatud käesolevale arvamusele.
46.

Euroopa andmekaitseinspektoril on hea meel isikuandmete kaitsele pööratud tähelepanu, eriti kohustuse üle anonüümistada suurem osa lennuohutust mõjutavatest juhtumitest teatamise raames töödeldavatest andmetest. Siiski tuletab ta meelde, et töödeldavad andmed on endiselt isikuandmed, ning seetõttu on tal hea meel, et on lisatud viited ELi andmekaitset käsitlevate õigusaktide kohaldatavusele. Sätted tagavad parimal juhul andmete osalise anonüümseks muutmise.
41.

Euroopa andmekaitseinspektor soovitab järgmist: — selgitada kavandatud meditsiiniseadmete määruse artiklis 85 ja kavandatud in vitro seadmete määruse artiklis 81 viidet direktiivile 95/46/EÜ, täpsustades, et sätteid kohaldatakse kooskõlas direktiivi 95/46/EÜ riiklike rakenduseeskirjadega; — lisada kavandatud meditsiiniseadmete määruse artiklisse 85 ja kavandatud in vitro seadmete määruse artiklisse 81 sõnaselge viide direktiivi 95/46/EÜ artiklile 8 ja määruse (EÜ) nr 45/2001 artiklile 10; — lisada kavandatud in vitro seadmete määruse artiklisse 25 seoses andmete töötlemise, andmesubjektide õiguste ja andmesäilitusperioodidega sarnased punktid nagu kavandatud meditsiiniseadmete määruse artiklis 27, võttes arvesse käesolevas arvamuses soovitatud muudatusi; — lisada kavandatud määrustesse mõiste „subjekt” määratlus; — välistada ühemõtteliselt kõikide patsientide terviseandmete lisamine Eudamedi andmebaasi kliiniliste uuringute moodulisse; — lisada seoses järelevalve ja turustamisjärgse järelevalvega kavandatud meditsiiniseadmete määrusesse ja kavandatud in vitro seadmete määrusesse sätted, milles määratakse selgelt kindlaks, millistes olukordades ja milliste kaitsemeetmete alusel töödeldakse ja säilitatakse patsiendi terviseandmeid sisaldavat teavet Eudamedi andmebaasis. Eelkõige tuleks kavandatud määrustes nõuda, et komisjon teostaks riskihindamise, enne kui Eudamedi andmebaasis hakatakse töötlema ja säilitama patsientide terviseandmeid; — lisada kavandatud määruste põhjendustesse, et nende määruste alusel võetavates mis tahes rakendusmeetmetes tuleks üksikasjalikult täpsustada Eudamedi andmebaasi funktsionaalsete ja tehniliste omaduste mõju andmekaitsele ning konsulteerida Euroopa andmekaitseinspektoriga; — märkida sõnaselgelt, et kavandatud meditsiiniseadmete määruse artikli 61 ja kavandatud in vitro seadmete artikli 59 kohased perioodilised aruanded peaks sisaldama üksnes anonüümseid andmeid; — lisada mõlema kavandatud määruse artikli 8 lõikesse 6 järgmine lause: „Enne patsientide terviseandmete töötlemist peavad tootjad saama andmesubjektilt sõnaselge nõusoleku vastavalt direktiivi 95/46/EÜ artikli 8 lõike 2 punktile a”; — lisada kavandatud määrustesse sätted, millega reguleeritakse, kuidas tuleks hallata isikuandmeid seoses pädevate asutuste teostatava järelevalvega; — lisada kavandatud määrustesse isikuandmete maksimaalne säilitamisperiood. Valitud periood peaks olema isikuandmete kogumise ja töötlemise eesmärkide suhtes vajalik ja proportsionaalne; — konsulteerida Euroopa andmekaitseinspektoriga seoses mis tahes delegeeritud õigusakti või rakendusaktiga, mis võetakse vastu kavandatud määruste alusel ning mis võib mõjutada isikuandmete töötlemist.
26.

Euroopa andmekaitseinspektoril on hea meel, et teatises on pööratud tähelepanu eraelu puutumatusele ja andmekaitsele. Siiski rõhutab Euroopa andmekaitseinspektor, et tööstus, liikmesriigid ja komisjon peaksid digitaalarengu tegevuskavaga ettenähtud algatuste rakendamisel asjakohaselt arvesse võtma andmekaitsenõudeid. Eelkõige Euroopa andmekaitseinspektor: — kahetseb, et teatise sissejuhatuses ei rõhutata kuigivõrd eraelu puutumatuse ja andmekaitse järgimise olulisust teatisega ettenähtud meetmete rakendamisel. Seetõttu juhib ta andmete vastutavate töötlejate tähelepanu vajadusele austada digitaalkeskkonna uute info- ja kommunikatsioonitehnoloogiate kavandamisel ja rakendamisel eraelu puutumatuse ja andmekaitse-eeskirju; — kahetseb, et teatises ei viidata direktiivides 95/46/EÜ ja 2002/58/EÜ sätestatud kehtivale andmekaitse õigusraamistikule ega andmekaitse üldmääruse ettepanekule, mis sisaldavad asjakohaseid eeskirju ja põhimõtteid, mida tuleb info- ja kommunikatsioonitehnoloogia kasutamisel digitaalses keskkonnas arvesse võtta; — kahetseb, et lõimitud eraelukaitse põhimõtet, mis muutub kavandatud andmekaitsemääruse artikli 23 alusel õiguslikuks kohustuseks, ei ole teatises rõhutatud. Seetõttu tuletab ta andmete vastutavatele töötlejatele ning info- ja kommunikatsioonitehnoloogia kavandajatele meelde vajadust lõimida eraelu puutumatus digitaalse keskkonna uue info- ja kommunikatsioonitehnoloogia kavandamisse ja arendamisse; — soovitab kasutada teadus- ja arendustegevuse vahendeid, et suurendada Euroopa suutlikkust kohaldada lõimitud eraelukaitse põhimõtet kõikides asjakohastes valdkondades, ning võtta tööprogrammides ja konkursikutsetes seda eesmärki arvesse; — rõhutab, et riiklike andmebaaside koostalitlust tuleks kasutada üksnes juhul, kui järgitakse täielikult andmekaitse põhimõtteid, eelkõige eesmärgi piiramise põhimõtet. Lisaks tuletab ta komisjonile meelde, et koostalitluse kui andmete jagamise lihtsustamise vahendi kasutamiseks peaks olema kehtestatud asjakohane õiguslik alus koos asjakohaste andmekaitsemeetmetega; — soovitab konsulteerida Euroopa andmekaitseinspektoriga enne, kui komisjon võtab vastu soovituse tarbijatele avatud Interneti kaitsmise kohta; — tuletab andmete vastutavatele töötlejatele ja kasutajatele meelde, et andmekaitse seisukohalt eriti problemaatilises pilvandmetöötluse valdkonnas on andmekaitseasutused koostanud põhjalikud juhendid kehtivate andmekaitsealaste õigusaktide kohaldamise kohta ja et Euroopa andmekaitseinspektor on koostanud dokumendi, mis käsitleb kavandatud andmekaitsemääruse mõju sellistele probleemidele. Neile juhenditele tuleks tugineda, et suurendada üksikisikute ja tarbijate usaldust, mis omakorda tagab uute tehnoloogiliste vahendite eduka kasutuselevõtu.
64.

Euroopa andmekaitseinspektor on rahul üldise viitega ELi andmekaitse õigusaktide kohaldatavusele, asjaoluga, et paljud töödeldavad andmekategooriad on kindlaks määratud ning et väliskaubanduse ettepanekus on nimetatud eesmärgi piiramise põhimõtet.
(2)

Komisjon võttis määruse (EÜ) nr 1/2003 (2) artikli 9 lõike 1 kohase esialgse hinnangu vastu 19. septembril 2011 ja teatas sellest Thomson Reutersile 20. septembril 2011. Esialgses hinnangus jõuti järeldusele, et Thomson Reutersil on konsolideeritud reaalajas andmevoogude ülemaailmsel turul valitsev seisund ning RIC-koodide kasutamist piiravad litsentseerimistavad on vastuolus ELi toimimise lepingu artikliga 102 ja EMP lepingu artikliga 54.
3.

Nõuandekomitee nõustub komisjoniga, et Thomson Reutersi väljapakutud kohustused on asjakohased, vajalikud ja proportsionaalsed ning need tuleks muuta Thomson Reutersi suhtes õiguslikult siduvaks.
3.

Nõuandekomitee nõustub sellega, kuidas komisjon on otsuse eelnõus määratlenud asjaomased tooteturud. Seoses tooteturu määratlusega nõustub nõuandekomitee eelkõige sellega, et teatatud tehingu mõju tuleb hinnata järgmistel turgudel: a) roostevabast terasest toodete tootmise ja tarnimise puhul i) slääbide tootmine; ii) kuumvaltsitud lamedad tooted; töötlemata kuumvaltsitud lindi ja töödeldud kuumvaltsitud lindi turge on võimalik käsitada ka eraldi turgudena, kuid käesoleval juhtumil ei ole vaja neid eristada; iii) külmvaltsitud lamedad tooted (välja arvatud väikeste tolerantsidega ribad), eristamata tavatooteid eritoodetest või liigitamata liigi/rühma, pinnaviimistluse või lõppkasutuse alusel; iv) väikeste tolerantsidega riba; b) ferrokroom, kusjuures käesoleva juhtumi puhul ei ole vaja kindlaks määrata täpset tooteturgu; c) roostevabast terasest lamedate toodete turustamise puhul: edasimüüjad v. roostevaba terase teeninduskeskused, kusjuures käesoleva juhtumi puhul ei ole vaja kindlaks määrata täpset tooteturgu.
43.

Euroopa andmekaitseinspektor rõhutab, et eraelu puutumatuse ja isikuandmete kaitse ning side konfidentsiaalsuse tagamine on väga oluline, et tarbijatel tekiks usaldus ja kindlustunne Euroopa elektroonilise side ühtse turu vastu. Euroopa andmekaitseinspektor annab sellega seoses järgmised põhisoovitused: — andmeedastuse haldamise meetmed piiravad võrgu neutraalsust, mis on ettepaneku kohaselt ELi internetikasutuse tähtis põhimõte, ja riivavad lõppkasutaja õigust side konfidentsiaalsusele, eraelu puutumatusele ja isikuandmete kaitsele. Seda arvesse võttes peaksid nende meetmete suhtes kehtima ranged läbipaistvuse, vajalikkuse ja proportsionaalsuse nõuded. Eelkõige: — andmeedastuse haldamine õigusnormi rakendamiseks või raskete kuritegude ärahoidmiseks ja takistamiseks võib kaasa tuua teabevahetuse sisu ulatusliku, preventiivse ja süstemaatilise jälgimise, mis oleks vastuolus ELi põhiõiguste harta artiklitega 7 ja 8 ning direktiivi 2002/58/EÜ artikli 5 lõikega 1 ja direktiiviga 95/46/EÜ. Viide neile põhjustele tuleks ettepaneku artikli 23 lõike 5 punktist a välja jätta; — ettepaneku artikli 23 lõikes 5 tuleks esitada selge teave andmeedastuse haldamise meetmete raames lubatud teabevahetuse kontrolli meetodite kohta; — artikli 23 lõikes 5 tuleks sõnaselgelt sätestada, et kui sellest piisab nimetatud sättes ettenähtud eesmärgi saavutamiseks, hõlmavad andmeedastuse haldamise meetmed teabevahetuse kontrolli meetodeid, mis põhinevad üksnes IP-päiste analüüsil, mitte andmepakettide põhjalikul kontrollil; — ettepaneku artikli 25 lõikes 1 ja artiklis 26 tuleks nõuda teabe esitamist kõigil artikli 23 lõikes 5 sätestatud otstarvetel kehtestatud andmeedastuse haldamise meetmete kohta. Eelkõige tuleks neis sätetes nõuda, et teenuseosutajad avaldaksid andmeedastuse haldamise meetmete aluseks olevad teabevahetuse kontrolli meetodid ja selgitaksid nende meetodite mõju lõppkasutajate eraelu puutumatusele ja andmekaitseõigusele; — artikli 24 lõikega 1, milles sätestatakse riikide reguleerivate asutuste volitused jälgida muu hulgas andmeedastuse haldamise meetmete kohaldamist, tuleks ette näha nimetatud asutuste ja riikide andmekaitseasutuste koostöö võimalus. Samuti tuleks artikli 25 lõikes 1 sätestada riikide andmekaitseasutuste võimalus kontrollida andmeedastuse haldamise meetmeid käsitlevat teavet enne selle avaldamist; — selgitada tuleks direktiivi 2002/58/EÜ artikli 7 lõike 1 ja ettepaneku artikli 27 lõike 4 vastastikust seost; — nii ettepaneku artikli 17 lõike 1 punkti f kui ka artikli 19 lõike 4 punkti e tuleks muuta ja lisada neisse nõue, et Euroopa virtuaalse lairibateenuse toode ja Euroopa tagatud teenusekvaliteediga (assured service quality, ASQ) ühenduvust võimaldav toode peavad vastama lõimitud andmekaitse põhimõttele.
4.

Peale selle selgitab komisjon, et direktiiv 89/105/EMÜ (3) võeti vastu selleks, et turuosalistel oleks võimalik kontrollida ravimite hinnakujundust ja hüvitamist reguleerivate riiklike meetmete kokkusobivust kaupade vaba liikumise põhimõttega. Selleks on direktiivis 89/105/EMÜ sätestatud mitu menetlusnõuet eesmärgiga tagada liikmesriikide võetud hinnakujundus- ja hüvitamismeetmete läbipaistvus. Alates direktiivi vastuvõtmisest on turutingimused täielikult muutunud: näiteks on tekkinud geneerilised ravimid, mis on olemasolevate toodete odavamad teisendid, ning on arendatud järjest uuenduslikumaid (ent sageli kulukaid) teaduspõhiseid ravimeid. Samal ajal on avalik-õigusliku sektori pidevalt suurenevad kulutused ravimitele viimastel kümnenditel julgustanud liikmesriike kehtestama ajapikku üha keerukamaid ja uuenduslikumaid hinnakujundus- ja hüvitamissüsteeme.
99.

Mõlemas ettepanekus tuleks käsitleda allpool esitatud küsimusi. — Mõlema ettepaneku sisulisse erisättesse tuleks lisada sõnaselge viide kohaldatavatele Euroopa Liidu andmekaitse õigusaktidele, osutades eelkõige direktiivile 95/46/EÜ ja riiklikele õigusaktidele, millega rakendatakse direktiivi 95/46/EÜ, ning määrusele (EÜ) nr 45/2001 seoses isikuandmete töötlemisega Euroopa Liidu institutsioonides ja asutustes. Ühtlasi tuleks sättes selgelt märkida, et ettepanekud ei piira kohaldatavaid andmekaitse õigusakte. Põhjenduse 33 viide nõukogu 27. novembri 2008. aasta raamotsusele 2008/977/JSK tuleks kustutada. — Kavandatavasse direktiivi tuleks lisada pädevate asutuste ja rahapesu andmebüroode määratlus. Määratluse eesmärk on tagada, et pädevaid asutusi ei käsitataks pädevate asutustena raamotsuse 2008/977/JSK artikli 2 punkti h tähenduses. — Põhjenduses 32 tuleks selgitada, et töötlemise õiguslik alus on asjaomaste isikute, pädevate asutuste ja rahapesu andmebüroode vajadus järgida seadusjärgset kohustust (direktiivi 95/46/EÜ artikli 7 punkt c). — Tuleks meenutada, et töötlemise ainus eesmärk peab olema rahapesu ja terrorismi rahastamise vältimine ning andmeid ei tohi täiendavalt töödelda sellega sobimatutel eesmärkidel. — Konkreetne keeld töödelda andmeid ärilistel eesmärkidel, mida on praegu nimetatud kavandatava direktiivi põhjenduses 31 ja kavandatava määruse põhjenduses 7, tuleks kehtestada sisulises sättes. — Lisada tuleks eraldi põhjendus, milles selgitatakse, et võitlus maksudest kõrvalehoidumise vastu hõlmab üksnes eelkuritegusid. — Seoses rahvusvahelise edastamisega tuleks lisada eraldi sisulised sätted isikuandmete edastamise kohta, millega nähakse ette asjakohane õiguslik alus kontsernisiseste/makseteenuste pakkujate andmeedastuseks makseteenuste pakkujatele, mis on kooskõlas direktiivi 95/46/EÜ artikli 26 teksti ja tõlgendusega, mida toetab Euroopa andmekaitseasutuste loodud artikli 29 töörühm. Euroopa andmekaitseinspektor soovitab uuesti hinnata rahapesu/terrorismi rahastamise vastu võitlemise eesmärgil isikuandmete ja tundliku teabe massilise välisriikidele edastamise nõude proportsionaalsust ning eelistada proportsionaalsemat lähenemisviisi. — Seoses karistuste avaldamisega soovitab Euroopa andmekaitseinspektor hinnata üldisest avaldamiskohustusest vähem sekkuvaid alternatiivseid võimalusi ning igal juhul täpsustada kavandatavas direktiivis — avaldamise eesmärk, kui see kohustus säilitatakse; — avaldatavad isikuandmed; — asjaolu, et andmesubjekte tuleb enne avaldamist otsusest teavitada ja tagada neile õigus otsus enne avaldamist vaidlustada; — asjaolu, et andmesubjektidel on direktiivi 95/46/EÜ artikli 14 alusel õigus esitada õigustatud ja põhjendatud vastuväiteid; — elektroonilise avaldamise täiendavad piirangud. — Seoses andmete säilitamisega tuleks lisada sisuline säte, millega nähakse ette maksimaalne säilitamisperiood, mida liikmesriigid peavad järgima, koos täiendavate täpsustustega.
38.

Ühtlasi Euroopa andmekaitseinspektor — tunneb heameelt teatises esitatud järelduse üle, et vaja ei ole uusi ELi tasandi õiguskaitseandmebaase ega uusi ELi teabevahetusvahendeid; — rõhutab vajadust justiits- ja siseküsimuste valdkonna vahendite ja algatuste täieliku hindamismenetluse järele, mille tulemuseks peaks olema terviklik, integreeritud ja hästi struktureeritud ELi teabe- ja teabevahetushalduse poliitika, ning õhutab komisjoni jätkama muude olemasolevate vahendite hindamist; — õhutab komisjoni kaaluma i) andmekaitsepõhimõtete tõhusust, võttes arvesse tehnoloogilisi muudatusi, suuremahuliste IT-süsteemide arengusuundi ning selliste andmete üha sagenevat kasutamist, mida algselt ei kogutud kuritegevuse vastu võitlemise otstarbel, ning samuti ii) praeguse mittekahtlustatavate isikute laiaulatusliku süsteemse ennetava jälgimise tõhusust avaliku julgeoleku aspektist ja sellise jälgimise tegelikku kasulikkust kuritegevuse vastu võitlemisel; see peaks aitama kujundada tervikliku, integreeritud ja struktureeritud ELi teabe- ja teabevahetushalduse poliitika kõnealuses valdkonnas; — rõhutab, et käimasolevad arutelud direktiivi ettepaneku üle ei tohi takistada komisjoni koostamast ülevaadet andmekaitseprobleemidest ja -ohtudest ning kehtiva õigusliku tausta võimalikest täiustustest, ning soovitab kasutada neid arutelusid, mis käsitlevad eelkõige kahtlustatavate ja mittekahtlustatavate isikute andmete töötlemise eristamist, et arendada Euroopa teabevahetusmudelit; — toetab täielikult vajadust vaadata läbi olemasolevad vahendid, et viia need kooskõlla kavandatud direktiiviga, ja õhutab komisjoni võtma täiendavaid meetmeid; — õhutab komisjoni jätkama olemasolevate vahendite hindamist paralleelselt nende täieliku rakendamisega ja pärast seda; — soovitab, et suunistes, mida nõukogu koostab teabevahetuskanalite valiku kohta, võetaks arvesse otstarbe piiramise ja vastutusaladega seotud tagajärgi; — õhutab komisjoni selgemalt põhjendama, miks valiti vaikimisi teabevahetuskanaliks SIENAt kasutav Europoli kanal, ning hindama, kas see valik on kooskõlas lõimitud eraelukaitse põhimõttega; — avaldab rahulolu selle üle, et teatises on meelde tuletatud, et teavet tohib tegelikult vahetada ja kasutada üksnes siis, kui see on õigusaktide alusel lubatud ja kui järgitakse andmekaitse-eeskirju, ning kutsub komisjoni üles töötama välja ühtsete kontaktpunktide ühtlustatud tingimused, millega tagatakse, et kõikides liikmesriikides on ühesugused nõuded, mis kaitsevad üksikisikuid tõhusalt; — soovitab lisada komisjoni ettenähtud kavasse ja liikmesriikide pakutavatesse koolitustesse infoturbe- ja andmekaitsekoolituse.
2.

Euroopa andmekaitseinspektor märgib, et kõnealuste ettepanekute põhieesmärk on täiendavalt ühtlustada Euroopa Liidus nii kaubamärgi materiaalõiguse kõiki aspekte kui ka menetluseeskirju. Kuigi esmapilgul võib tunduda, et ettepanekutel ei ole mingeid olulisi andmekaitsetagajärgi, märgib Euroopa andmekaitseinspektor, et mõlema õigusaktiga kehtestatakse üksikud töötlemistoimingud, mis võivad mõjutada üksikisikute õigust eraelu puutumatusele ja andmekaitsele. Seepärast kahetseb Euroopa andmekaitseinspektor, et temaga enne ettepanekute vastuvõtmist mitteametlikult ei konsulteeritud.
18.

Käesolevas arvamuses keskendutakse valdavalt riiki sisenemise ja riigist lahkumise süsteemi ettepanekule, mis on eraelu puutumatuse ja andmekaitse seisukohast olulisem; arvamuse ülesehitus on järgmine: — II jaos on esitatud üldine hinnang riiki sisenemise ja riigist lahkumise süsteemile, pöörates tähelepanu nii harta artikli 7 kui ka 8 järgimisele; — III jaos on märkused riiki sisenemise ja riigist lahkumise süsteemi konkreetsete sätete kohta, milles on käsitletud biomeetriliste andmete töötlemist ja õiguskaitseasutuste juurdepääsu nendele; — IV jaos on märkused muude riiki sisenemise ja riigist lahkumise süsteemiga kaasnevate probleemide kohta; — V jaos keskendutakse registreeritud reisijate programmile; — VI jaos osutatakse vajadusele täiendavate andmekaitsemeetmete järele; — VII jaos on loetletud järeldused.
41.

Ühtlasi tuleks täpsustada, et lepinguosaliste andmekaitsevaldkonna järelevalveasutused peaksid lepingu rakendamise koos läbi vaatama kas ekspertidest koosneva ühise kontrollrühma raames või eraldi menetlusena. Juhul kui Venemaa asjaomase järelevalveasutuse sõltumatus ei ole piisavalt kindlaks tehtud, tuleks täpsustada, et Venemaa ametiasutuste poolsesse lepingu rakendamise järelevalvesse on vaja kaasata ELi riikide andmekaitseasutused. Läbivaatamise tulemuste kohta tuleks esitada aruanne Euroopa Parlamendile ja nõukogule, järgides vajaduse korral täielikult konfidentsiaalsusnõuet.
11.

Lükkasin selle taotluse tagasi järgmistel põhjustel. Esiteks andsin pooltele teada, et ainus huvitatud kolmas isik, kes ametlikul suulisel ärakuulamisel osaleb, on SFIR. Teiseks on poolte väite näol, et konkurentidel ei tohiks olla juurdepääsu teabele poolte vastavate turuosade kohta asjaomasel turul, tegu argumendiga, mille võiks samamoodi esitada iga koondumise juhtumi iga ametliku suulise ärakuulamise puhul. Heakskiitmisel tühistaks see otsuse 2011/695/EL artikli 13 tähenduse. Kolmandaks oli SFIRil kui EDFMi ühisettevõttepartneril SRBs juurdepääs EDFMi kommertsteabele suhkrutarnete kohta Itaalias. Seega ei näinud ma põhjust, miks SFIRil ei tohiks olla juurdepääsu teatise esitaja teabele, mida on võimalik arutada EDFMi juuresolekul. Lisaks oli SFIR tuttav parandusmeetmete ettepaneku sisuga, kuna talle oli võimaldatud juurdepääs peaaegu redigeerimata versioonile. Samuti on nii SFIR kui ka EDFM parandusmeetmetega hõlmatud peamise lepingu („Mitra”) poolteks.